Diari Oficial de la Generalitat Valenciana


Sumari del DOGV 5240, del 18-04-2006 (2006/4124)

ORDE de 30 de març del 2006, de la consellera de Benestar Social, per la qual es creen fitxers informatitzats amb dades de caràcter personal en l'àmbit de l'Institut Valencià d'Atenció als Discapacitats (IVADIS), com a entitat adscrita a la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/03/30/(1)**

### Versions

 Text inicial: 19/04/2006 - Actualitat 

### Dades del document

Número de DOGV
:   5240

Data del DOGV
:   18-04-2006

Secció del DOGV
:   I. DISPOSICIONS GENERALS

Número del document
:   2006/4124


Data del document
:   30-03-2006

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Institut Valencià d'Acció Social
    * base de dades
    * legislació
    * dades personals

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDE de 30 de març del 2006, de la consellera de Benestar Social, per la qual es creen fitxers informatitzats amb dades de caràcter personal en l'àmbit de l'Institut Valencià d'Atenció als Discapacitats (IVADIS), com a entitat adscrita a la Conselleria de Benestar Social.  
  
Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que esta s'aplicarà a les dades de caràcter personal registrades en suport físic, que els faça susceptibles de tractament, i a tota modalitat d'ús posterior d'estes dades pels sectors públic i privat.  
  
A més, l'esmentada Llei Orgànica disposa en l'article 20 que la creació, modificació o supressió dels fitxers automatitzats de les Administracions Públiques només podrà fer-se per mitjà de disposició general publicada en el Boletín Oficial del Estado o diari oficial corresponent.  
  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els seus articles 10 i següents, el procediment d'inscripció dels fitxers informatitzats de dades personals creats o gestionats pels distints órgans o entitats de la Generalitat Valenciana, així com la seua modificació i cancel·lació, establint que serà la Conselleria competent per raó de la matèria la que aprove la disposició general de creació, modificació o cancel·lació del fitxer automatitzat.  
  
L'Institut Valencià d'Atenció als Discapacitats requereix, per al correcte desenrotllament de la seua activitat, emmagatzemar i tractar diversa informació sobre els beneficiaris dels servicis prestats per l'IVADIS, així com de terceres persones relacionades amb l'activitat exercida.  
  
La Conselleria de Benestar Social, per tant, considera necessària la creació de sis nous fitxers de tractament automatitzat de dades de caràcter personal per mitjà de la present Orde, i complint a les previsions contingudes en l'article 20 de la Llei Orgànica 15/1999, es procedeix a la creació de sis nous fitxers de tractament automatitzat de dades de caràcter personal.  
  
Per tot alló adés esmentat, segons el que estableix l'article 35 e) de la Llei 5/1983, de 30 de desembre, de Govern Valencià, d'acord amb el que estableix l'article 38 i concordants de la Llei 5/1983, de 30 de desembre, de la Generalitat Valenciana, a proposta del director-gerent de l'entitat, i una vegada complits els tràmits establits en els articles 12 del Decret 96/1998, de 6 de juliol del Govern Valencià  
  
ORDENE  
  
Primer  
  
D'acord amb el que estableix l'article 20 de la Llei Orgànica 15/1999, de 13 de desembre, i als efectes previstos en este, es creen i es descriuen els fitxers informatitzats de l'Institut Valencià d'Atenció als Discapacitats (IVADIS) que es relacionen en l'annex I de la present disposició, que contenen i processen dades de caràcter personal.  
  
Segon  
  
El titular de l'órgan administratiu responsable dels corresponents fitxers adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
  
DISPOSICIÓ FINAL  
  
La present orde entrarà en vigor l'endemà de la publicació en el Diari Oficial de la Generalitat Valenciana.  
  
València, 30 de març de 2006  
  
La consellera de Benestar Social,  
  
ALICIA DE MIGUEL GARCÍA  
  
ANNEX I: RELACIÓ DE FITXERS  
  
1r NOM DEL FITXER: USUARIS.  
  
a) FINALITAT I USOS PREVISTOS: atenció als usuaris de l'IVADIS i gestió dels servicis prestats, historial de l'usuari, servicis socials a discapacitats, d'altres.   
  
b) PERSONES O COL·LECTIUS D'ON S'OBTENEN LES DADES: interessats que acudeixen o que són enviats a l'IVADIS a fi de beneficiar-se dels seus servicis.  
  
c) PROCEDIMENT D'ARREPLEGADA DE LA INFORMACIÓ: enquestes o entrevistes, formularis, altres mitjans.  
  
d) ESTRUCTURA BÀSICA DEL FITXER:   
  
a. Dades especialment protegides: salut.  
  
b. Dades identificatives: DNI/NIF, nom i cognoms, adreça postal i electrónica, telèfon, imatge/veu, altres.  
  
c. Característiques personals: estat civil, família, data i lloc de naixement, sexe, edat, altres.   
  
d. Dades acadèmiques i professionals: formació, titulacions, altres.   
  
e. Detalls d'ocupació: lloc de treball, historial, altres.  
  
e) CESSIONS: No estan previstes.   
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: Oficines centrals de l'IVADIS  
  
h) MESURES DE SEGURETAT APLICABLES Les corresponents al nivell alt, conformement amb el que estableix el Reglament de Mesures de Seguretat.  
  
2n NOM DEL FITXER: REGISTRE D'ENTRADA I EIXIDA  
  
a) FINALITAT I USOS PREVISTOS: Registre d'entrada i eixida de documentació a l'IVADIS, seguiment dels expedients, procediments administratius, d'altres.   
  
b) PERSONES O COL·LECTIUS D'ON S'OBTENEN LES DADES: persones que presenten escrits i instàncies de qualsevol tipus i els seus destinataris.  
  
c) PROCEDIMENT D'ARREPLEGADA DE LA INFORMACIÓ: escrits, enquestes o entrevistes, formularis, altres mitjans.  
  
d) ESTRUCTURA BÀSICA DEL FITXER.   
  
a. Dades identificatives: DNI/NIF, nom i cognoms, adreça postal i electrónica, telèfon, altres.  
  
b. Detalls d'ocupació: lloc de treball, empresa, altres.  
  
e) CESSIONS: cessionaris determinables: organismes públics i privats quan siga necessari per al compliment de les sol·licituds efectuades pels interessats.  
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: oficines centrals de l'IVADIS.  
  
h) MESURES DE SEGURETAT APLICABLES: les corresponents al nivell bàsic, conformement amb el que estableix el Reglament de Mesures de Seguretat.  
  
3r NOM DEL FITXER: CONTRACTACIÓ I PERSONAL.  
  
a) FINALITAT I USOS PREVISTOS: Gestió de personal, nómines, promoció i selecció de personal, d'altres.  
  
b) PERSONES O COL·LECTIUS D'ON S'OBTENEN LES DADES: treballadors de l'IVADIS i sol·licitants d'ocupació.  
  
c) PROCEDIMENT D'ARREPLEGADA DE LA INFORMACIÓ: escrits, contractes, enquestes o entrevistes, formularis, d'altres mitjans.  
  
d) ESTRUCTURA BÀSICA DEL FITXER  
  
a. Dades especialment protegits: salut, afiliació sindical.  
  
b. Dades identificatives: DNI/NIF, número de la Seguretat Social, nom i cognoms, adreça postal i electrónica, telèfon, imatge/veu, d'altres.   
  
c. Característiques personals: dades d'estat civil, família, data i lloc de naixement, sexe, nacionalitat, altres.  
  
d. Circumstàncies socials: situació militar, altres.  
  
e. Dades acadèmiques i professionals: formació, titulacions, experiència professional, altres.  
  
f. Detalls d'ocupació: cos/escala, categoria/grau, llocs de treball, dades no económiques de nómina, historial del treballador, altres.  
  
g. Dades economicofinanceres: dades bancàries, dades económiques de nómina.  
  
h. Una altra informació.  
  
e) CESSIONS: les obligades segons la Llei 48/1998, del IRPF, Agència Tributària, entitats bancàries i Seguretat Social.  
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: oficines centrals de l'IVADIS  
  
h) MESURES DE SEGURETAT APLICABLES: les corresponents al nivell alt, conformement amb el que estableix el Reglament de Mesures de Seguretat.  
  
4t NOM DEL FITXER: RECURSOS HUMANS I PREVENCIÓ  
  
a) FINALITAT I USOS PREVISTOS: gestió de personal i prevenció de riscos laborals, altres.  
  
b) PERSONES O COL·LECTIUS D'ON S'OBTENEN LES DADES: treballadors de l'IVADIS.  
  
c) PROCEDIMENT D'ARREPLEGADA DE LA INFORMACIÓ: escrits, enquestes o entrevistes, formularis, altres mitjans.  
  
d) ESTRUCTURA BÀSICA DEL FITXER: Dades de caràcter identificatiu, salut, característiques personals, circumstàncies socials, salut, dades acadèmiques, d'ocupació, professionals, economicofinanceres i altres dades necessàries per a la gestió laboral i la prevenció de riscos laborals.   
  
a. Dades especialment protegides: salut.  
  
b. Dades identificatives: DNI/NIF, nom i cognoms, adreça postal i electrónica, telèfon, imatge/veu.   
  
c. Característiques personals: dades d'estat civil, família, data i lloc de naixement, edat, sexe, nacionalitat.  
  
d. Circumstàncies socials: situació militar, llicències, permisos, autoritzacions.  
  
e. Dades acadèmiques i professionals: formació, titulacions, historial de l'estudiant, experiència professional, pertinença a col·legis o associacions, idiomes, coneixements informàtics.   
  
f. Detalls d'ocupació: cos/escala, categoria/grau, llocs de treball, historial del treballador.  
  
e) CESSIONS: no es preveuen, excepte les especificades en la llei que siga d'aplicació.  
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: oficines centrals de l'IVADIS.  
  
h) MESURES DE SEGURETAT APLICABLES: les corresponents al nivell alt, conformement amb el que estableix el Reglament de Mesures de Seguretat.  
  
5è. NOM DEL FITXER: ADMINISTRACIÓ.  
  
a) FINALITAT I USOS PREVISTOS: gestió económica, fiscal, administrativa i comptable de l'IVADIS, facturació, d'altres.   
  
b) PERSONES O COL·LECTIUS D'ON S'OBTENEN LES DADES: persones que tenen relació de qualsevol tipus amb l'IVADIS: proveïdors, usuaris i tercers.  
  
c) PROCEDIMENT D'ARREPLEGADA DE LA INFORMACIÓ: escrits, factures, contractes, enquestes o entrevistes, formularis, altres mitjans.  
  
d) ESTRUCTURA BÀSICA DEL FITXER: dades de caràcter identificatiu, dades economicofinanceres i dades de transaccions, detalls d'ocupació, informació comercial, una altra informació.   
  
a. Dades identificatives: DNI/NIF, nom i cognoms, adreça postal i electrónica, telèfon, empresa.  
  
b. Dades economicofinanceres: dades bancàries.  
  
e) CESSIONS: excepte les disposades per les lleis tributàries que siguen d'aplicació, no es preveuen.  
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: oficines centrals de l'IVADIS  
  
h) MESURES DE SEGURETAT APLICABLES: les corresponents al nivell bàsic, conformement amb el que estableix el Reglament de Mesures de Seguretat.   
  
6è. NOM DEL FITXER: TERCERS.  
  
a) FINALITAT I USOS PREVISTOS: mantindre contacte institucional i de qualsevol tipus amb aquelles persones, físiques o jurídiques, amb les quals l'IVADIS es relaciona.  
  
b) PERSONES O COL·LECTIUS D'ON S'OBTENEN LES DADES: persones físiques o jurídiques que mantenen relació amb l'IVADIS o que podrien mantindre.  
  
c) PROCEDIMENT D'ARREPLEGADA DE LA INFORMACIÓ: escrits, factures, contractes, enquestes o entrevistes, formularis, altres mitjans.  
  
d) ESTRUCTURA BÀSICA DEL FITXER: dades de caràcter identificatiu, detalls d'ocupació, característiques personals i circumstàncies socials, informació comercial, acadèmiques i professionals, una altra informació.  
  
a. Dades identificatives: nom i cognoms, adreça postal i electrónica, telèfon.  
  
b. Detalls d'ocupació: empresa i lloc de treball.  
  
c. Dades informació comercial: activitats i negocis.  
  
) CESSIONS: Excepte les disposades per les lleis que siguen d'aplicació, no es preveuen.  
  
f) RESPONSABLE: Institut Valencià d'Atenció als Discapacitats.  
  
g) SERVICIS DAVANT ELS QUALS EXERCIR ELS DRETS D'ACCÉS, CANCEL·LACIÓ I RECTIFICACIÓ: oficines centrals de l'IVADIS  
  
h) MESURES DE SEGURETAT APLICABLES: les corresponents al nivell bàsic, conformement amb el que estableix el Reglament de Mesures de Seguretat.


Còpia Permalink ELI